Klag teen onderwyser wat seun glo rondgeruk | Radio Rosestad 100.6FM
Klag teen onderwyser wat seun glo rondgeruk
TOPICS:Klag teen onderwyser wat seun glo rondgeruk
’n Klag van aanranding word teen ’n onderwyser van die Martie du Plessis­-skool in Bloemfontein ondersoek nadat hy na bewering ’n gr. 5-­leerling hardhandig rondgeruk het omdat hy nie sy huiswerk voltooi het nie.
Die ouers van die 13-­jarige seun aan die skool vir spesiale leerlinge het Vrydag ’n klag by die polisie ingedien.
Intussen het die skool berading vir sowel die leerling as sy ouers gereël.
Karin Smit, voorsitter van die skool se beheerliggaam, sê die voorval word deur die Vrystaatse onderwysdepartement ondersoek.
Marius Janse van Rensburg het namens dié skool gesê die klagte is reeds intern hanteer en dat die betrokke ouers nie tevrede was met die uitkoms nie.
Hy het bygevoeg die ouers is welkom om formele prosedures te volg om hul griewe te lug.